Ako funguje svet

Fázy života

* Narodenie - z nejakého dôvodu sme sa narodili ako ľudia a zrovna na Slovensku. Už pri narodení sa časť DNA prejaví spôsobom, že niekto je zdravý, iný postihnutý. Ale väčšina génov sa prejaví až neskôr. Tomuto vednému oboru sa venuje EpiGenetika, ktora tvrdí, že gény sa aktivujú našimi myšlienkami alebo spôsobom života, iné zas zostávajú neaktívne.
* Detstvo - v detstve nie sme schopní prijať zodpovednosť za svoj život, živia nás rodičia alebo iné inštitúcie, poskytujú nám priestory na spanie a jedlo. Na druhú stranu nemáme práva dospelých, rôzne je nám obmedzovaná sloboda, či už je to povinnou školskou dochádzkou alebo doma. Rodičia z veľkej miery riadia náš život, prikazujú kedy si ísť umyť zuby, umyť ruky, ísť jesť alebo spať.
* Puberta - skúšame sa vymaniť z vplyvu rodičov. Veľa teenagerov začína piť, fajčiť alebo skúša iné drogy. Časté sú hádky s rodičmi, ktorí nechápu, kde sa berie zmena správania ich detí. Vytvárajú sa pevné kamarátstva, prvé vzťahy a prvé sklamania v láske. Väčšina z nás je stále závislých na rodičoch, a to vytvára napätie.
* Dospelosť - hľadáme si vlastný spôsob obživy (spravidla zamestnanie), vlastné bývanie a partnera, lebo si myslíme, že keď to dosiahneme, budeme šťastnejší. Pravda je, že nebudeme šťastnejší, ale rozhodne budeme samostatnejší a skúsenejší. Väčšina ľudí sa ožení / vydá, porodí deti a práca na svojej kariére, žene a deťoch im zaberie celý čas, takže im prakticky nezostáva žiadny voľný čas. Niekto to ventiluje alkoholom, iní zas športom či meditáciou.
* Stredný vek - začíname si uvedomovať, čo sme za svoj život dosiahli, resp. nedosiahli, že sa nesplnili naše sny a začíname mať z toho depresie. Ak sa nám naopak už všetky sny podarili splniť (čo je nepravdepodobné), buď ľudia zostanú zaslepení neustálou aktivitou a poznanie príde až neskôr alebo tak isto poznajú, že nezažívajú ten pravý zmysel života. S tým je spojený príchod prvých vážnych chorôb, ktoré sú spôsobené doterajším nezdravým životným štýlom a stresom.
* Dôchodok - dosiahli sme vek, kedy je spoločensky akceptované, že nemusíme pracovať a dostávame od štátu menší obnos peňazí, ktorý nám musí stačiť na obživu. Ak nestačí, musíme si nájsť menej náročnú prácu, ktorú ešte zvládneme (typicky vrátnik, predavačka novín) alebo byť podporovaný deťmi buď spoločným bývaním alebo finančne. V tomto veku je človek už hotový v zmysle svojich návykov a veľmi ťažko je ochotný učiť a prijímať nové veci. Ak sme neviedli veľmi zdravý život (zdravé stravovanie, utožovanie, šport, aktívny život), bolia nás mnohé časti tela. Chrbtica a kĺby už toľko nepočúvajú a veľkú časť dňa musíme tráviť oddychovaním a dni sa zdajú kratšie a ubehnú akokeby nič.
* Smrť - prichádza rôzne, prostredníctvom nehody, choroby alebo skrátka nás lekári odpoja od prístrojov (v dnešnej dobe stále rastúci dôvod smrti, lekári raz musia rozhodnút, kedy už nemá zmysel nás držať na prístrojoch). V minulosti sme zomierali vo svojom obydlí v prostredí rodiny, dnes je to takmer výlučne v nemocniciach s výrazne obmedzeným prístupom rodinných príslušníkov, čo má za následok traumatizujúci zážitok pre umierajúcich.
* Posmrtný život - podľa mainstreamovej vedy žiadny neexistuje (koniec tela znamená aj koniec životnej energie), to ale nie sme ochotní ako jednotlivci si pripustiť, a preto existuje toľko rôznych náboženstiev, z ktorých každé vysvetľuje toto obdobie po svojom. Dôkazy neexistujú, len indície.

Fázy civilizácie